האוקיינוס שלנו מגדיר את כוכב הלכת שלנו.
הוא מקיים אותנו,
וכיום הוא ביתן של יותר ממחצית צורות החיים בעולמנו.
נוכחותו של האוקיינוס נוגעת בכל דבר חי,
ולא משנה היכן הוא חי.
האוויר שאנו נושמים והמים שאנו צורכים
קשורים בסופו של דבר לאוקיינוס.
האוקיינוס מחולל את מזג האוויר שלנו
ומייצב את אקלימנו.
אין מקום רב-עוצמה ובלתי-סלחני ממנו,
אך גם יותר יפה ומרתק עד אינסוף.
אלא שבמשך זמן רב מדי ראינו באוקיינוס משהו מובן מאליו.
מעשינו דחפו מינים חיים עד סף כליון,
והשפיעו על כל סביבות המגורים הימיות
נידחת או עמוקה ככל שתהיינה.
לא הבנו מה האוקיינוס עושה למעננו.
התופעות של שינויי האקלים רוככו בידי האוקיינוס.
אבל כעת ההשלכות הן לנגד עינינו:
הימים מתחממים, גואים והולכים ונעשים חומציים.
יש להתפכח למציאות: שוניות האלמוגים עלולות להיעלם כבר במאה הקרובה.
כולנו זקוקים לאוקיינוס בריא,
ולכן עלינו לשנות את דרכינו.
יחד, בניהול הנכון,
נצליח לאכלס מחדש את הימים.
ביכולתנו לצמצם את הפסולת בים,
ולמזער את השפעת התחמצנות האוקיינוס.
לאוקיינוס כוח התחדשות עצום אם רק ניתן לו הזדמנות.
עדיין לא מאוחר מדי.
מערכת-יחסים חדשה עם האוקיינוס נמצאת בהישג ידנו.
מערכת-יחסים מקיימת וחכמה יותר.
הברירה בידינו.
- קריין: סיר דייויד אטנבורו -
- מוזיקה: הנס זימר, ג'ייקוב שיאה, ג'אשה קלבה -